ວີໂອເອ ສຳພາດ ທ້າວອືຢັງ ໜໍຕູ້ ນັກສຶກສາ ວິສະວະກຳໂຍທາ ທີ່ນະຄອນ Grenoble ປະເທດຝຣັ່ງ
ວີໂອເອ ສຳພາດນັກສຶກສາ ສປປ ລາວ ທ້າວອືຍັງ ໜໍຕູ້ ທີກຳລັງສຶກສາຢູ່ Intitute Universite de Techonology (IUTI) ທີນະຄອນ Grenoble ປະເທດຝຣັ່ງ.
ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວຂອງວີໂອເອມື້ນີ້ ເຮົາຈະຂໍແນະນຳໃຫ້ ທ່ານຮູ້ຈັກກັບ ທ້າວອືຢັງ ໜໍຕູ້ ນັກສຶກສາຈາກ ສປປ ລາວ ທີ່ກຳລັງຮຽນຝ່າຍວິສະວະກຳ ໂຍທາ ທີ່ນະຄອນ Grenoble ຕັ້ງຢູ່ທາງພາກໃຕ້ຂອງປະເທດຝຣັ່ງ ຫລັງຈາກຈົບກຳນົດ ຫລັກສູດການຮຽນສອງປີແລ້ວ ທ້າວຢັງຈະກັບຄືນສູ່ປະເທດລາວ ແລະຈະໄປປະກອບ ໜ້າທີ່ການງານຢູ່ ເຂື່ອນໄຟຟ້ານໍ້າເທີນ 2 ສ່ວນວ່າ ຄວາມເປັນມາຂອງ ທ້າວອືຍັງ ເປັນຢ່າງໃດນັ້ນ ກິ່ງສະຫວັນ ຈະນຳເລື້ອງນີ້ມາສະເໜີທ່ານໃນອັນດັບຕໍ່ໄປ ສະບາຍດີທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວຂອງ ວີໂອເອ ມື້ນີ້ ຂ້າພະເຈົ້າ ຈະຂໍແນະນຳໃຫ້ທ່ານຮູ້ຈັກກັບ ທ້າວອືຢັງ ໜໍຕູ້ ນັກສຶກສາຈາກ ສປປ ລາວ ທີ່ກຳລັງຮຽນ ຝ່າຍ ວິສະວະກຳໂຍທາ ຢູ່ທີ່ສະຖາບັນ Institute Universite de Technology (IUTI) ທີ່ນະຄອນ Grenoble ຕັ້ງຢູ່ພາກກາງຂອງປະເທດຝຣັ່ງ ທ້າວອືຢັງ ອາຍຸ 25 ປີ ເກີດຢູ່ແຂວງຊຽງຂວາງ ພໍ່ແມ່ເປັນຊາວໄຮ່ຊາວນາລາວເປັນລູກ ຊາຍກົກມີອ້າຍນ້ອງນຳກັນທັງໝົດຫົກຄົນ ລາວເປັນນັກສຶກສາທີ່ມີຄວາມອົດທົນ ສະ ຫລາດຫລັກແຫລມ ແລະສົນໃຈຮຽນດ້ານວິຊະວະກຳໂຍທາ ທ້າວອືຍັງ ເປັນນັກສຶກສາ ລາວຜູ້ໂຊກດີ ໄດ້ຮັບທຶນ Bourse d’avenir ມາສຶກສາອົບຮົມເປັນເວລາສອງປີ ທີ່ Institute Universite de Technology (IUTI) ແຕ່ກ່ອນອຶ່ນເຮົາມາທຳຄວາມເຂົ້າໃຈກ່ຽວກັບເຂື່ອນໄຟຟ້າ ຢູ່ໃນ ສປປ ລາວນ້ອຍນຶ່ງ ເນາະທ່ານວ່າເປັນຫຍັງ ທ້າວຢັງ ຈຶ່ງມີຄວາມສົນໃຈ ຢາກເປັນວິຊະວະກຳໂຍທາ ທີ່ຈະໄປປະຕິບັດວຽກງານຢູ່ເຂື່ອນໄຟຟ້ານໍ້າເທີນ 2 ບັດນີ້ເຮົາຂໍຫວນກັບຄືນໄປຫາເມື່ອ 4 ທົດສະວັດກ່ອນ ເວລາຢູ່ໃນສະໄໝການປົກຄອງແບບປະຊາທິປະໄຕພາຍໃຕ້ກະສັດ ພະ ລາດຊະອານາຈັກລາວ ທີ່ມີເຂື່ອນໄຟຟ້າພຽງນຶ່ງເຂື່ອນຢູ່ທ່າລາດ ເປີດຮັບໃຊ້ໃນປີ 1971 ໂດຍການຊ່ວຍເຫລືອຈາກປະເທດຍີ່ປຸ່ນ ເລີ້ມແຕ່ການປົກຄອງຂອງ ສາທາລະນະລັດ ປະຊາທິປະໄຕປະຊາຊົນລາວ ມາແຕ່ປີ 1975ຈົນຕົກມາເຖິງປັດຈຸບັນຢູ່ໃນ ສປປ ລາວ ມີເຂື່ອນໄຟຟ້າໂດຍການລົງທືນສ້າງຈາກ ຕ່າງປະເທດຢູ່ຕາມສາຍແມ່ນໍ້າຫລາຍໆແຫ່ງອັນມີການໂຕ້ແຍ້ງກັນທັງໃນທາງບວກ ແລະ ທາງລົບ ປັດຈຸບັນນີ້ ສປປ ລາວ ມີເຂື່ອນໄຟຟ້າຢູ່ສິບຫົກແຫ່ງ ເຂືື່ອນໄຟຟ້ານໍ້າເທີນ 2 ແມ່ນເຂື່ອນໄຟຟ້າການຄ້າທີ່ໃຫ່ຍສຸດ ລົງທືນໂດຍຕ່າງປະເທດ ຕັ້ງຢູ່ແຂວງຄຳມ່ວນ ເຂື່ອນນໍ້າເທີນ 2 ຖືກກໍ່ສ້າງຂຶ້ນມາໃນປີ 2005 ແລະໄດ້ເສັດສິ້ນລົງແລະເລີ້ມເປີດບໍລິການ ໃນເດືອນທັນວາ ປີ 2010 ເຂື່ອນນໍ້າເທີນ 2 ສາມາດຜະລິດພະລັງໄຟຟ້າໄດ້ເຖິງ 1,075 ເມັກກາວັດ ສົ່ງພະລັງງານໄຟຟ້າອອກຂາຍໃຫ້ແກ່ປະເທດໄທ ແລະບໍລິການປະຊາກອນ ທ້ອງຖິ່ນຢູ່ໃນລາວ ເຖິງແມ່ນວ່າ ສປປ ລາວ ຈະມີເຂື່ອນໄຟຟ້າຫລາຍແຫ່ງ ແຕ່ກໍຍັງຂາດ ນັກວິສະວະກອນທີ່ເປັນຄົນລາວຢ່າງຫລວງຫລາຍ ຊຶ່ງສ່ວນໃຫຍ່ມີແຕ່ຜູ້ຊ່ຽວຊານຕ່າງ ປະເທດມາຊ່ວຍໃນການບໍລິຫານແລະຄວບຄຸມ ທ້າວອືຢັງ ໜຸ່ມນ້ອຍລາວແບບຢ່າງ ແລະໜ້າສັນລະເສີນ ທີ່ກຳລັງສຶກສາຢູ່່ເມືອງ Grenoble ປະເທດຝຣ່ັງ ໄດ້ກ່າວເຖິງຊີວິດການເປັນນັກສຶກສາຕໍ່ ວີໂອເອ ດັ່ງນີ້ : ທ້າວອືຢັງ ແມ່ນນັກສຶກສາລາວຊາວເຜົ່າມົ້ງ ມາຈາກເມືອງແປກ ແຂວງຊຽງຂວາງ ໄດ້ເລົ່າຊີວິດການສຶກສາເບື້ອງຕົ້ນສູ່ ວີໂອເອ ຟັງດັ່ງນີ້ : ຊີວິດການເປັນນັກສຶກສາຢູ່ຕ່າງປະເທດ ເຕັມໄປດ້ວຍຄວາມຕຶ່ນເຕັ້ນ ເປີດຫູເປີດຕາ ໃຊ້ຊີ ວິດຢ່າງມີອິດສະລະພາບ ຢູ່ຫ່າງໄກຈາກຄອບຄົວ ແລະປະເທດຊາດ ເວລານີ້ທ້າວອືຢັງ ຕ້ອງຮຽນຮູ້ມີຄວາມຮັບຜິດຊອບສູງຕໍ່ຕົນເອງ ອັນເປັນຂັ້ນຕອນຊີວິດຂອງຄວາມເປັນຜູ້ໃຫຍ່ ຊຶ່ງລາວໄດ້ເລົ່າຄວາມຮູ້ສຶກກ່ຽວກັບປະສົບການອັນນີ້ວ່າ : ໂຄງການໆຮຽນຂອງ ທ້າວອືຍັງມີຢູ່ສອງປີ ຊຶ່ງຈະຈົບລົງໃນເດືອນກັນຍາ ປີ 2017 ຈະມາເຖິງນີ້ ຫລັງຈາກນັ້ນ ທ້າວອືຍັງຈະໄດ້ໄປປະຕິບັດໜ້າທີ່ຢູ່ເຂື່ອນໄຟຟ້ານໍ້າເທີນ 2 ຊຶ່ງອືຍັງ ໄດ້ກ່າວເຖິງໜ້າທີຄວາມຮັບຜິດຊອບດັ່ງນີ້ : ວີໂອເອ ຂໍສະແດງຄວາມຂອບໃຈ ທີ່ອືຍັງ ໜໍຕູ້ ໄດ້ແບ່ງປັນຄວາມຮູ້ສຶກ ຄວາມບາກບັ່ນ ປະສົບການຂອງຊີວິດ ແລະຜົນສຳເລັດການສຶກສາໃຫ້ພວກເຮົາໄດ້ຮູ້ນຳ ຂໍໃຫ້ອືຍັງຈົ່່ງນຳເອົາຄວາມຮູ້ໄປປະຕິບັດສ້າງສາປະເທດຊາດໃຫ້ຈະເລີນຮຸ່ງເຮືອງເຖີ້ນ